Joe Biden și Donald Trump au obţinut amândoi nominalizarea din partea partidelor lor.
Președintele american Joe Biden și predecesorul său Donald Trump au trecut amândoi pragul pentru a obține nominalizarea din partea partidelor lor pentru alegerile din noiembrie. Cei doi dau astfel startul primei revanșe a alegerilor prezidențiale americane din ultimii aproape 70 de ani.
Patru state, un teritoriu american și democrații care trăiesc în străinătate și-au desfășurat marți alegerile primare.
Rezultatul înseamnă că alegătorii americani se vor confrunta cu o revanșă a alegerilor prezidențiale din 2020, peste opt luni.
Nominalizările vor fi oficializate în cadrul convențiilor partidelor din această vară.
Ambele nominalizări ale celor doi păreau aproape predestinate, în ciuda sondajelor care indică faptul că americanii sunt nemulțumiți de perspectiva unei noi confruntări între Biden și Trump în noiembrie, relatează BBC.
Primarele prezidențiale și adunările electorale din SUA sunt o competiție stat cu stat pentru a obține cei mai mulți delegați de partid.
Alegerile prezidențiale din SUA vor avea loc la 5 noiembrie 2024.
(sursa: Mediafax)
foto: bbc